stanford-oval/wikipedia huggingface dataset:
חוק התקשורת (בזק ושידורים)
עיקרי החוק > פגיעה במתקן תקשורת

על פי סעיף 29, פגיעה פיזית במתקן תקשורת כמו עמוד טלפון, כבלי תקשורת או אדם אשר מונע ומעכב העברת תקשורת בכל דרך שהיא, דינו - מאסר שלוש שנים.
הריסת מתקן תקשורת או גרימת נזק למתקן כתוצאה מרשלנות מהווה קנס של 40,800 שקלים, כך על פי סעיף 36.
במטרה למנוע פגיעה אפשרית בתקשורת, סעיף 36 אוסר על חפירה בעומק של יותר מ-50 ס"מ בשטחים עירוניים ובין עירוניים, ללא קבלת אישור מבעל הרישיון.
סעיף 38 קובע פיצויים לבעל הרישיון שציוד התקשורת שלו נפגע בשל ציוד הנדסי שפעל במקום.
הערות שוליים

↑  סעיף 2, חוק סיווג וסימון שידורים (תיקון), התשס"ב-2002
↑  חדשות כל הזמן, ההיסטוריה של חוק הספאם, 16.3.2017
↑  חוק התקשורת (בזק ושידורים) (תיקון מס' 63), התשע"ו-2016, ס"ח 2578 מ-16 באוגוסט 2016
↑  אשכול בנושא, הפורטל המשפטי לאינטרנט. קיבלה 22 הודעות ספאם ותפוצה ב-11,000 ש', באתר ynet‏, 7.10.2009
אנה ורבורג

| --- | --- |

 לידה:  27 בדצמבר 1881 סטוקהולם 
 פטירה:  8 ביוני 1967 (בגיל 85) נצר סרני, ישראל 
 מדינה:  שוודיה 
 בן או בת זוג:  פריץ ורבורג 
 
אנה ביאטה ורבורג (27 בדצמבר 1881, סטוקהולם – 8 ביוני 1967, נצר סרני) הייתה מחנכת יהודייה ילידת שוודיה, שהתפרסמה בזכות עבודתה החלוצית בתחום גני הילדים בשוודיה ובגרמניה. בשנת 1896 עברה לגרמניה, שם למדה קורס בבית פסטלוצי-פרבל. התעניינותה בשיטת פרבל הובילה להקמת גן ילדים ברוח זו בעיר גרֶנְגֶסְבֶּרִי שבשוודיה. לאחר תקופה נוספת בגרמניה, ייסדה בשנת 1911 גן ילדים בהמבורג. עם שובה לשוודיה בשנת 1916, סייעה להקים את הקרן השוודית לשיטת פרבל בשנת 1918, ולאחר מכן שבה לגרמניה, שם ניהלה את הפדרציה הגרמנית של פרבל עד שחברותה נשללה על ידי השלטון הנאצי. בשנת 1938 נאלצה לעזוב את גרמניה וחזרה לשוודיה, שם הפכה לדמות מרכזית בתנועת גני הילדים השוודית. בשנותיה האחרונות עברה עם בעלה לישראל, ושם נפטרה בשנת 1967.
ראשית חייה, השכלה ומשפחה

אנה ביאטה ורבורג נולדה בסטוקהולם ב-27 בדצמבר 1881, בתו של זיגפריד שמואל ורבורג, יהודי יליד גרמניה, ואשתו לאה אלן לבית יוסף, שהשתייכה למשפחה יהודית שוודית. היא הייתה השלישית מבין ארבעת ילדי המשפחה. ורבורג למדה בבית הספר הפרטי ויטלוקסקה סמסקולן בסטוקהולם. לאחר שהוזמנה להתארח אצל דודה בגרמניה, ניתנה לה ההזדמנות ללמוד הוראת גני ילדים בבית פסטלוצי-פרבל. בשנת 1908 נישאה לקרוב משפחתה הרחוק, הבנקאי פריץ ורבורג, ולזוג נולדו שלוש בנות. בני הזוג השתקעו בהמבורג.
קריירה

בעקבות התנסותה בתנאים הבלתי מספקים של גן ילדים בהמבורג, נחשפה ורבורג לגישה חינוכית מתקדמת יותר כאשר השתתפה בקורס בבית פסטלוצי-פרבל בברלין. בשנת 1909 נבחרה לחברת הנהלה בבית הספר הפרבלי בהמבורג ושימשה כחברה בוועדת הבחינות משנת 1933. בשנת 1910 ייסדה גן ילדים עממי, שבו יכלו תלמידות בית הספר הפרבלי לצבור ניסיון הוראתי. בתקופה שבה שהתה שוב בשוודיה, הובילה את הקמתו של גן ילדים פרבלי בעיר גרגנסברי.
ורבורג עמדה בראש הפדרציה הגרמנית של פרבל עד שהשלטון הנאצי ביטל את חברותה. בשנת 1938 נאלצה לעזוב את גרמניה, והפכה לדמות מרכזית בתנועת גני הילדים השוודית. בשנת 1957 עברה עם בעלה לישראל, שם חיו את שנותיהם האחרונות.
אנה ורבורג נפטרה ב-8 ביוני 1967, בגיל 85, בקיבוץ נצר סרני. בית הספר "אנה ורבורג" בהמבורג קרוי על שמה, כהוקרה על תרומתה לחינוך.
הערות שוליים

1 2 3 4  Halldén, Gunilla (8 במרץ 2018). "Anna Beata Warburg". Svenskt kvinnobiografiskt lexikon. נבדק ב-22 בפברואר 2024. {{cite web}}:  (עזרה)
1 2 3  Berger, Manfred (2015). "Frauen in der Geschichte des Kindergartens: Anna Warburg" (בגרמנית). Klax International GmbH. נבדק ב-22 בפברואר 2024. {{cite web}}:  (עזרה)
1 2  "About us / english". Anna-Warburg-Schule. נבדק ב-22 בפברואר 2024. {{cite web}}:  (עזרה)
| --- | --- |
בקרת זהויות :  NLI: 987010362367705171  BIBSYS: 4086462  GND: 127814655  ISNI: 0000 0000 6323 0103  KulturNav: d895dbf1-e245-42ef-8941-bc10c7103e4b  LCCN: no2021122872  NTA: 068504551  SELIBR: 265471  VIAF: 44279428   WorldCat (עם VIAF): 44279428
משחקי השף

| --- | --- |

לוגו התוכנית
 סוגה:  תוכנית מציאות, תוכנית בישול 
 מנחים:  מירי בוהדנה 
 משתתפים:  השופטים: מאיר אדוני (עונות 1–2)  אסף גרניט מושיק רוט   יוסי שטרית (עונה 3+)   ארז קומרובסקי (עונות הקונדיטורה–5)   תמר כהן צדק (עונה 6)   רז רהב (עונה 6)   תומר אגאי (עונה 6)
 זוכים:  מאיה קליין (עונה 1) אור גינסברג (עונה 2) אורן אסידו (עונה 3)   גל בוכניק (עונת הקונדיטוריה)   אבישג לוי (עונה 4)   אביתר מלכה (עונה 5)   תום לוי (עונה 6)   שחר תמיר (עונה 7)
 פרסים:  ערכת מוצרים בשווי 200 אלף ש"ח ותוכנית בישול בהנחיית הזוכה (עונה 1) ערכת בישול בשווי 200 אלף ש"ח (עונה 2)
 ארץ מקור:  ישראל ישראל
 שפות:  עברית
 מספר עונות:  7
 מספר פרקים:  107 (נכון ל-18 בפברואר 2020)
 הפקה
 חברת הפקה:  קונסטנטין אנטרטיינמנט ישראל בע"מ (עונות 1–2)   אנדמול שיין ישראל (עונה 3)
 אורך פרק:  כ-71 דקות
 שידור
 רשת שידור:  רשת, ערוץ 2 (עונות 1–2) ערוץ 13 (עונה 3+)
 תקופת שידור מקורית:  19 בינואר 2014 – הווה
 קישורים חיצוניים
 אתר רשמי
 דף התוכנית ב-IMDb
 
משחקי השף היא תוכנית מציאות ישראלית שעוסקת בבישול, המשודרת החל מ-19 בינואר 2014 במסגרת שידורי הזכיינית רשת. שתי העונות הראשונות שודרו בערוץ 2, והעונה השלישית ואילך משודרות בערוץ 13. הפורמט של התוכנית פותח ב"רשת" בשיתוף תאגיד המדיה הבינלאומי ITV. פורמט התוכנית נמכר לרשת RTL.
שידורה של העונה הראשונה החל ב-19 בינואר 2014, ופרק הגמר שודר ב-8 באפריל 2014, והרייטינג היה 32.9%. שידורה של העונה השנייה החל ב-28 בפברואר 2016, ופרק הגמר שודר ב-23 במאי 2016, והרייטינג היה 30.8%. העונה השלישית עלתה ברשת 13 ב-15 במאי 2018, ובה השף יוסי שטרית החליף את השף מאיר אדוני, שעבר לתוכנית בייק אוף ישראל של קשת 12. פרק הגמר של העונה שודר ב-4 בספטמבר 2018, והרייטינג היה 13.9%. ב-7 באוקטובר החלה עונת הקונדיטוריה של "משחקי השף", בשם "משחקי השף: קונדיטור", אליה הצטרף לצוות השופטים הקונדיטור ארז קומרובסקי. תוכנית הגמר התקיימה ב-27 בנובמבר. העונה הרביעית עלתה לשידור ב-30 באוקטובר 2019 והסתיימה ב-25 בפברואר 2020. העונה החמישית עלתה לשידור ב-17 באפריל 2021 והסתיימה ב-9 באוקטובר 2021. העונה השישית עלתה לשידור ב-5 בספטמבר 2022 והסתיימה ב-7 בפברואר 2023.
העונה השביעית עלתה לשידור ב-5 באוגוסט 2024.
מבנה התוכנית

בתוכנית משתתפים חובבי בישול אך בעיקר מורכבת מטבחים המגיעים ממטבחים מקצועיים, שמתחרים על התואר "השף המוכשר בישראל". את התוכנית מנחה מירי בוהדנה.
בתוכנית יש ארבעה שלבים: האודישן העיוור, מחנה האימונים, קרבות המטבח ופרקי הגמר.
בשלב האודישנים העיוורים כל מתמודד מכין מנה תוך שעה בלבד, והיא עומדת למבחן טעימה עיוורת בפני שלושת השופטים, שלא רואים את המתמודד ולא יודעים כל פרט עליו. בזמן הטעימה המתמודד צופה בשופטים ושומע אותם, עד שלב ההחלטה שבו נסגר מסך הצפייה. לאחר הטעימה השופטים נפגשים עם המתמודד וכל שופט חושף את החלטתו, האם העניק סכין למתמודד (ציון "עובר"). מתמודד שקיבל סכין משלושה שופטים לפחות עובר לשלב מחנה האימונים. החל מהעונה השלישית, השופטים יכלו להעניק למתמודד "הזדמנות שנייה" אם היו חלוקי דעות על המנה או אם חשבו שהוא מנוסה והאודישן הראשון שלו לא הצליח.
למחנה האימונים מגיעים 30 המתמודדים (בעונה השנייה עברו 33 מתמודדים, בעונה השלישית 29 מתמודדים) שעברו בהצלחה את שלב הטעימה העיוורת. הם נבחנים בשלוש משימות, אחת מכל שף: משימת דיוק וטכניקה, משימת איזון טעמים ומשימת דמיון. בסוף כל משימה כל שף בוחר שני מתמודדים כך שבכל נבחרת יש שישה מתמודדים. בעונה השלישית הוחלט לראשונה שבסיום כל משימה, מלבד בחירה לנבחרות תהיה גם הדחה של המתמודדים שביצעו את המשימה הכי פחות טוב. בפועל, הרעיון יושם רק לאחר המשימה הראשונה.
בשלב קרבות המטבח הנבחרות מתחרות זו בזו, וחברי הנבחרת המנצחת זוכים בחסינות מהדחה עד התוכנית הבאה. בכל פרק ניתנות שתי משימות: משימה קבוצתית ומשימת הדחה אישית. במשימה הקבוצתית השף מסייע לנבחרתו בייעוץ כיצד להכין את המנה, אך אסור לו לטעום מן האוכל או לגעת ולעזור בבישול. המנות עומדות לשיפוט של 14 טועמים "מומחים", שמתחלפים מדי תוכנית בהתאם לנושא הפרק (לדוגמה: איטלקיים למשימת פסטה, קרניבורים למשימת בשר וכו'). בתום המשימה הזו נבחרת אחת זוכה בחסינות. חברי שתי הנבחרות המפסידות מתמודדים במשימת ההדחה האישית על מקומם בנבחרת. השפים טועמים את כל המנות, ביניהן המנות של חברי הנבחרת שלהם, בטעימה עיוורת בלבד, ונותנים ציון לכל מנה מבלי לדעת מי הכין אותה. כשנותרו 7 מתמודדים (שלב אחד לפני רבע הגמר), מספר הטועמים "המומחים" יורד לשבעה ולפיכך חל כלל חדש, לפיו הנבחרת שמנצחת אינה עוברת אוטומטית לשלב הבא, אלא השף של הנבחרת מעניק חסינות לאחד מחברי הנבחרת שלו.
בפרק חצי הגמר, 5 המתמודדים מתחרים האחד בשני בכמה משימות שהשפים נותנים, להכין מנות שהומצאו על ידי השפים עצמם, ובסופן נקבעת רביעיית הגמר (בעונה השנייה שלישיית הגמר).
פרק הגמר התנהל באופן שונה בעונה הראשונה ובעונה השנייה. בעונה 1, השתתפו 4 מתמודדים שביצעו שתי משימות. את משימת הגמר הראשונה שפטו שלושת השפים במבחן טעימה עיוורת, ובסופה הודחו שני מתמודדים. במשימת הגמר השנייה השתתפו שני המתמודדים האחרונים שנותרו, והציונים ניתנו על ידי 24 שפים מהמובילים בישראל, שבחרו את המנצח בעונה. 
 בעונה השנייה, הייתה רק משימה אחת, בה שלושת הפיינליסטים נדרשו לבשל ארוחה בת שלוש מנות: ראשונה, עיקרית וקינוח, בעזרת שלושה מחבריהם לנבחרת שהודחו (לבחירתם), ואת המנה שפטו 24 שפים בכירים מכל הארץ.
בסוף כל עונה מחליפים השפים את צבעי הנבחרות שלהם כדי לשמור על טוהר השפיטה ושצבעי הנבחרות מהעונה הקודמת לא יודעו לשופטים מבחוץ.
השופטים

מאיר אדוני (עונות 1–2), שף ישראלי ומבעלי המסעדה "כתית" בתל אביב. מסעדות נוספות בבעלותו: "המזללה", "בלו סקיי" ו "לומינה". אדוני נחשב לשף רגיש ונוסטלגי, שלעיתים היה מזיל דמעות בתוכנית עקב לחץ או התרגשות.
אסף גרניט, שף ישראלי מבעלי המסעדה מחניודה בירושלים. מסעדות נוספות בבעלותו: "יודל'ה", "מונא", "טלבייה" ו"הסדנא". בשנת 2015 הקימו הוא ושותפו אורי נבון את מסעדת "הפאלומר" בלונדון וביוני 2016 נפתחה "הברברי", מסעדה נוספת בלונדון. שף גרניט ידוע באופיו הסגור והקשוח במטבח ובחיים כאחד, אך הוא מתגלה פעמים רבות גם כאדם ביישן ורגיש; לעיתים כאשר הוא מאכזב את עצמו הוא מתפרץ בהתקפי זעם, ולכן מכונה גם "הילד הרע של המטבח הישראלי". ב-2016 יצאה בערוץ 2 סדרה חדשה בהנחייתו בשם "מהפכה במטבח", המבוססת על תוכניתו של גורדון רמזי kitchen nightmares. בתוכנית הוא מגיע למסעדות כושלות, ובחמישה ימים שבהם הוא מבלה עם צוות העובדים במסעדה, הוא בוחן את התנהלותה ולאחר מכן מכניס שינויים כדי לשפר את מצבה.
מושיק רוט, שף ישראלי, המפעיל מסעדה בשם "Samhoud places &" במרכז אמסטרדם, שזכתה לשני כוכבים במדריך מישלן, והוא השף הישראלי היחיד אשר הגיע להישג זה. בשנת 2016 השתתף בתפקיד אורח בתוכנית הריאליטי הישרדות. הוא שהה כעשרים וארבע שעות עם משתתפי התוכנית, דיבר איתם על החיים ובישל להם. בנוסף, באותה שנה השתתף (בתפקיד קבוע) בעונה השנייה של הסדרה היחידה המשודרת בערוץ HOT3.
יוסי שטרית (עונה 3–), שף ישראלי מבעלי המסעדה "היבה" שבתל אביב.
ארז קומרובסקי (משחקי השף קונדיטור, עונות 4–5), שף ישראלי שהקים את רשת המסעדות לחם ארז ואת מסעדת "מינט" בניו יורק.
תמר כהן צדק (עונה 6) שפית ישראלית, שף והבעלים של מסעדת "קוצ'ינה הס 4".
רז רהב (עונה 6) שף והבעלים של מסעדת "OCD".
תומר אגאי (עונה 6) שף והבעלים של מסעדות "סנטה קתרינה" ו "צ'נה".
העונה הראשונה (2014)

את עונה זו הנחתה מירי בוהדנה ובה השתתפו השפים מאיר אדוני, אסף גרניט ומושיק רוט בתור שופטים. התוכנית שודרה בערוץ 2 בשידורי רשת, מה-19 בינואר 2014 עד ל-8 באפריל 2014. בעונה זכתה מאיה קליין מהנבחרת של השף מאיר אדוני.
העונה הראשונה (2014) > המתמודדים

| המתמודד/ת | שף אחראי | הדחה/מקום בגמר |
| --- | --- | --- |
| מאיה קליין | מאיר אדוני | מנצחת משחקי השף - זוכת העונה הראשונה |
| אסף סרי | מושיק רוט | המקום ה-2 בגמר |
| אבירם חיוקה | אסף גרניט | הודח במשימת הגמר הראשונה - פיינליסט |
| לירן גרודה | אסף גרניט | הודח במשימת הגמר הראשונה - פיינליסט |
| נוי מיכאל | מושיק רוט | מקום 5 - המודחת הארבע עשרה |
| כרמית אלקיים | אסף גרניט | מקום 6 - המודחת השלוש עשרה |
| דניאל רחמים | מאיר אדוני | מקום 7 - המודח השנים עשר |
| טל אושרוב | אסף גרניט | מקום 8 - המודחת האחת עשרה |
| אחמד (חמודי) עוקלה | מאיר אדוני | מקום 9 - המודח העשירי |
| שחר וולמר | מושיק רוט | מקום 10 - המודח התשיעי |
| משי פלר | מאיר אדוני | מקום 11 - המודחת השמינית |
| מרגריטה גרינברג | מושיק רוט | מקום 12 - המודחת השביעית |
| לילי בן שלום | מושיק רוט | מקום 13 - המודחת השישית |
| אורון פרנקו | מושיק רוט | מקום 14 - המודח החמישי |
| מידן סיבוני | אסף גרניט | מקום 15 - המודח הרביעי |
| שירה עזרא קיסוס | מאיר אדוני | מקום 16 - המודחת השלישית |
| נורית גורן | מאיר אדוני | מקום 17 - המודחת השנייה |
| רון גרינפלד | אסף גרניט | מקום 18 - המודח הראשון |
העונה הראשונה (2014) > טבלת המשימות הקבוצתיות

בטבלה מתוארות מספר הצלחות שהקבוצות קיבלו
| פרמטר | נבחרת אפורה | נבחרת אדומה | נבחרת שחורה |
| --- | --- | --- | --- |
| משימה / שופט | מאיר אדוני | אסף גרניט | מושיק רוט |
| פסטה | 5 | 3 | 6 |
| שוק | 4 | 6 | 4 |
| שוקולד | 1 | 0 | 13 |
| גורמה ממרכיבים עממיים | 6 | 8 | 0 |
| בשר | 7 | 2 | 5 |
| בריאות | 9 | 4 | 1 |
| אוכל מנחם | 4 | 7 | 0 |
| דגים בסגנון של שף מתחרה | 2 | 7 | 5 |
| אוכל מהיר | 10 | 3 | 1 |
| קונדיטוריה | 1 | 3 | 3 |
| רבע גמר - עוף | 2 | 1 | 4 |
| סך הכול | 51 | 44 | 42 |
העונה הראשונה (2014) > טבלת המשימות האישיות

| משימה | מתמודד/ים מצטיין/ים | מודח/ים |
| --- | --- | --- |
| כיסונים | כרמית אלקיים | רון גרינפלד |
| ארטישוק | אסף סרי | נורית גורן |
| קינוח עם תבלינים | מאיה קליין | שירה עזרא קיסוס |
| קינוח עם תבלינים | מאיה קליין | מידן סיבוני |
| מנה עממית משמפניה וקוויאר | דניאל רחמים | אורון פרנקו |
| בשר עם קפה | שחר וולמר | לילי בן שלום |
| קינוח ללא סוכר | כרמית אלקיים | מרגריטה גרינברג |
| קינוח ללא סוכר | נוי מיכאל | מרגריטה גרינברג |
| מנה מנחמת שהמשפחות   בחרו למתמודדים | אסף סרי | משי פלר |
| מנה מנחמת שהמשפחות   בחרו למתמודדים | אסף סרי | שחר וולמר |
| סרדינים וברבוניות | נוי מיכאל | אחמד "חמודי" עוקלה |
| אוכל מהיר ישראלי בריא | אבירם חיוקה | טל אושורוב |
| עוגת בית הממתקים מעמי ותמי | לירן גרודה | דניאל רחמים |
| עוגת בית הממתקים מעמי ותמי | נוי מיכאל | דניאל רחמים |
| מנת עוף שניתן לאכול בידיים | מאיה קליין | כרמית אלקיים |
העונה השנייה (2016)

את עונה זו הנחתה מירי בוהדנה ובה השתתפו השפים מאיר אדוני, אסף גרניט ומושיק רוט בתור שופטים. התוכנית שודרה בערוץ 2 בשידורי רשת, מה-28 בפברואר 2016 עד ל-23 במאי 2016. בעונה הזו נערך לראשונה בתוכנית שלב גלגל ההצלה שבו המנצח חזר למשחק. 
 בגמר זכה המתמודד אור גינסברג מהנבחרת של השף מאיר אדוני.
העונה השנייה (2016) > המתמודדים

| המתמודד/ת | שף אחראי | הדחה/מקום בגמר |
| --- | --- | --- |
| אור גינסברג | מאיר אדוני | מנצח משחקי השף - זוכה העונה השנייה |
| נופר זוהר | אסף גרניט | המקום ה-2 בגמר |
| סבינה ולדמן | מושיק רוט | המקום ה-3 בגמר |
| דן יושע | אסף גרניט | מקום 4 - המודח השישה עשר |
| מורן בוארון | מאיר אדוני | מקום 5 - המודחת החמש עשרה |
| יעל בגינסקי | מושיק רוט | מקום 6 - המודחת הארבע עשרה |
| סלאח כורדי | מאיר אדוני | מקום 7 - המודח השלושה עשר |
| גומא גלילי | מושיק רוט | מקום 8 - המודח השנים עשר |
| לירון אבולניק | אסף גרניט | מקום 9 - המודח האחד עשר |
| לירז חדד | מאיר אדוני | מקום 10 - המודחת העשירית |
| ערן כהן | אסף גרניט | מקום 11 - המודח התשיעי |
| עוזי שירם | אסף גרניט | מקום 12 - המודח השמיני |
| סלאח כורדי | מאיר אדוני | המודח השביעי - חזר בשלב גלגל ההצלה |
| חיה קלור | מאיר אדוני | מקום 13 - המודחת השישית |
| ארז עינב | מושיק רוט | מקום 14 - המודח החמישי |
| גיל אקרמן | אסף גרניט | מקום 15 - המודח הרביעי |
| קראם דאדו | מושיק רוט | מקום 16 - המודח השלישי |
| איילה אורגובי | מאיר אדוני | מקום 17 - המודחת השנייה |
| חני (בלגני) בורובסקי | מושיק רוט | מקום 18 - המודחת הראשונה |
העונה השנייה (2016) > טבלת המשימות הקבוצתיות

בטבלה מתוארות מספר הצלחות שהקבוצות קיבלו
| פרמטר | נבחרת שחורה | נבחרת אפורה | נבחרת אדומה |
| --- | --- | --- | --- |
| משימה / שופט | מאיר אדוני | אסף גרניט | מושיק רוט |
| נקניקיות | 11 | 1 | 2 |
| דגים בסגנון של שף מתחרה | 6 | 0 | 8 |
| רומנטי (מנות שרינג) | 3 | 9 | 2 |
| בישול גלילי | 5 | 5 | 4 |
| ארוחת צופים | 9 | 1 | 4 |
| איטלקי בצבע | 6 | 6 | 1 |
| פלטת סלטים | 3 | 8 | 1 |
| צמחוני | 10 | 2 | 2 |
| שנות השמונים - קינוח וגזוז | 12 | 0 | 2 |
| אסייתי | 5 | 7 | 2 |
גלגל הצלה - בראסרי: סלאח כורדי (שף מאיר אדוני) חוזר למשחק
| מנות חתונה | 1 | 3 | 7 |
| קינוח מתפוצץ | 6 | 0 | 1 |
| רבע גמר - מנות שיוגשו על ידי השפים | 1 | 4 | 2 |
| סך הכול | 78 | 46 | 38 |
העונה השנייה (2016) > סיכום המשימות האישיות

| משימה | מתמודד מצטיין | מודח |
| --- | --- | --- |
| אורז כציפוי | נופר זוהר | חני בורובסקי |
| ביצי דגים | דן יושע | איילה אורגובי |
| קינוח קפה בטעם מתוק-מלוח | סבינה ולדמן | קראם דאדו |
| כנאפה | אור גינסברג | גיל אקרמן |
| קינוח מרשמלו | דן יושע | ארז עינב |
| פיצה | אור גינסברג | חיה קלור |
| השיפוד האולטימטיבי | לירז חדד | סלאח כורדי |
| ירק כמלך המנה | נופר זוהר | עוזי שירם |
| פונדו | סבינה ולדמן | ערן כהן |
| סושי | אור גינסברג | לירז חדד |
| עוגת חתונה | נופר זוהר | לירון אבולניק |
| מנה בשחור לבן | סבינה ולדמן | גומא גלילי |
| מנה שהשפים ירכיבו לעצמם | סבינה ולדמן | סלאח כורדי |
| מנה שהשפים ירכיבו לעצמם | סבינה ולדמן | יעל בגינסקי |
העונה השלישית (2018)

בעונה השלישית משתתף השף יוסי שטרית כשופט במקומו של מאיר אדוני (שעבר לשמש שופט בתוכנית בייק אוף ישראל של קשת 12) יחד עם השפים אסף גרניט ומושיק רוט. העונה השלישית (כמו כן גם התוכנית) שודרה בערוץ 13 של רשת, החל מ-15 במאי 2018 עד ל-4 בספטמבר 2018. את העונה הנחתה מירי בוהדנה. בעונה זו בשלב קרבות המטבח, בכל קרב הקבוצה המנצחת חסינה מהדחה ושתי הקבוצות הנותרות מתחרות בשתי משימות אישיות שבסוף כל אחת - מודח מתמודד. החל מקרב המטבח השלישי הנבחרת המנצחת מקבלת חסינות רק למשימת הדחה אחת.
בעונה זו זכה אורן אסידו מהנבחרת השחורה של השף אסף גרניט.
העונה השלישית (2018) > המתמודדים

| המתמודד/ת | שף אחראי | הדחה/מקום בגמר |
| --- | --- | --- |
| אורן אסידו | אסף גרניט | מנצח משחקי השף - זוכה העונה השלישית |
| רועי הלוי | יוסי שטרית | פיינליסט |
| מינור בן דוד | מושיק רוט | פיינליסטית |
| דן הולנדר | מושיק רוט | מקום 4 - המודח החמישה עשר |
| תמר שורצברד | אסף גרניט | מקום 5 - המודחת הארבע עשרה |
| סהר סבאג | יוסי שטרית | מקום 6 - המודח השלושה עשר |
| שחר יוגב | מושיק רוט | מקום 7- המודח השנים עשר |
| פרנק אזולאי | אסף גרניט | מקום 8 - המודח האחד עשר |
| קרלוס סלמון | יוסי שטרית | מקום 9 - המודח העשירי |
| חן לוינשטיין | אסף גרניט | מקום 10 - המודחת התשיעית |
| שי קרני | מושיק רוט | מקום 11 - המודח השמיני |
| מטי וקנין | אסף גרניט | מקום 12 - המודח השביעי |
| ג'ימי חליחל | אסף גרניט | מקום 13 - המודח השישי |
| אורן בן אליהו | יוסי שטרית | מקום 14 - המודח החמישי |
| שלו פרץ | יוסי שטרית | מקום 15 - המודח הרביעי |
| ינון אלעל | מושיק רוט | מקום 16 - המודח השלישי |
| אמיל פקרסקי | יוסי שטרית | מקום 17 - המודח השני |
| לייזר שטרן | מושיק רוט | מקום 18 - המודח הראשון |
העונה השלישית (2018) > טבלת המשימות הקבוצתיות

בטבלה מתוארות מספר הצלחות שהקבוצות קיבלו
| פרמטר | נבחרת אדומה | נבחרת שחורה | נבחרת אפורה |
| --- | --- | --- | --- |
| משימה / שופט | שף יוסי שטרית | שף אסף גרניט | שף מושיק רוט |
| איזון טעמים - מתוק, מלוח, חמוץ ומר | 3 | 7 | 4 |
| נזיד עדשים מתקופת התנ"ך | 2 | 10 | 2 |
| ארוחה הודית מסורתית | 4 | 7 | 3 |
| ארוחת האוסקר - מנה ראשונה ועיקרית | 4 | 8 | 10 |
| מנת פיוז'ן של שתי מדינות | 6 | 6 | 2 |
| מנה בהשראת הסגנון המוזיקלי של השף | 2 | 2 | 4 |
| סך הכול | 21 | 40 | 25 |
העונה השלישית (2018) > סיכום המשימות האישיות

| קרב | הדחה | משימה | מתמודד מצטיין | מודח | "הפס החם" | "הפס החם" |
| --- | --- | --- | --- | --- | --- | --- |
| 1 | 1 | הביס המושלם | שי קרני | לייזר שטרן | אין מועמדות לפס החם | אין מועמדות לפס החם |
| 1 | 1 | הביס המושלם | שחר יוגב | לייזר שטרן | אין מועמדות לפס החם | אין מועמדות לפס החם |
| 1 | 2 | תירס - מנה מלוחה ומנה מתוקה | שלו פרץ | אמיל פקרסקי | ינון אלעל | אמיל פקרסקי |
| 2 | 3 | מנה מכל סוגי הגפן | קרלוס סלמון | ינון אלעל | אין מועמדות לפס החם | אין מועמדות לפס החם |
| 2 | 4 | פלאפל - אסלי וגורמה | סהר סבאג | שלו פרץ | רועי הלוי | שחר יוגב |
| 3 | 5 | קינוח עם תבלינים הודים | דן הולנדר | אורן בן אליהו | אין מועמדות לפס החם | אין מועמדות לפס החם |
| 3 | 6 | דגים - מנה בקופסה ומנה מחוץ לקופסה | פרנק אזולאי | ג'ימי חליחל | קרלוס סלמון | מינור בן דוד |
| 4 | 7 | שדרוג מרק דלוח | אורן אסידו | מטי וקנין | אין מועמדות לפס החם | אין מועמדות לפס החם |
| 4 | 8 | סולת - מנת פועלים ומנת גורמה | חן לוינשטיין | שי קרני | דן הולנדר | שי קרני |
| 5 | 9 | ירקות שורש | אורן אסידו | חן לוינשטיין | אין מועמדות לפס החם | אין מועמדות לפס החם |
| 5 | 10 | עוף - מנת ילדים ומנת מבוגרים | מינור בן דוד | קרלוס סלמון | שחר יוגב | קרלוס סלמון |
| 6 | 11 | מנה בסגנון שיר נבחר | רועי הלוי | פרנק אזולאי | אין מועמדות לפס החם | אין מועמדות לפס החם |
| 6 | 12 | בשר - מנת בשר גלוי ובשר חבוי | מינור בן דוד | שחר יוגב | דן הולנדר | תמר שורצברד |
עונת הקונדיטוריה (2018)

ב-7 באוקטובר 2018 עלתה העונה הראשונה של משחקי השף: קונדיטור. עונה זו כוללת את שופטי התוכנית (שטרית, גרניט ורוט), אליהם מצטרף גם השף ארז קומרובסקי. עונת הקונדיטוריה שודרה בערוץ 13 של רשת. את העונה הנחתה מירי בוהדנה. פרק הגמר שודר לראשונה ב-27 בנובמבר 2018.
עונת הקונדיטוריה (2018) > המתמודדים

| המתמודד/ת | שף אחראי | הדחה/מקום בגמר |
| --- | --- | --- |
| גל בוכניק | אסף גרניט | מנצח משחקי השף - זוכה עונת הקונדיטוריה |
| עמוס חיון | אסף גרניט | פיינליסט |
| עדן אמר | ארז קומרובסקי | פיינליסט |
| עומר שפיר | מושיק רוט | פיינליסטית |
| ניר אדרעי | יוסי שטרית | מקום 5-8 - הודח בשלב חצי הגמר |
| יקי שגיא | מושיק רוט | מקום 5-8 - הודח בשלב חצי הגמר |
| סופיה טייב | מושיק רוט | מקום 5-8 - הודחה בשלב חצי הגמר |
| אתי סוויסה | ארז קומרובסקי | מקום 5-8 - הודחה בשלב חצי הגמר |
| הילה בידרמן | אסף גרניט | מקום 9 - המודחת השמינית |
| בת אל (בתיה) שורק | יוסי שטרית | מקום 10 - המודחת השביעית |
| עדי סיברובר | יוסי שטרית | מקום 11 - המודחת השישית |
| עפאף אבראהים | אסף גרניט | מקום 12 - המודחת החמישית |
| אייל מאיה | ארז קומרובסקי | מקום 13 - המודח הרביעי |
| אביעד פורמן | ארז קומרובסקי | מקום 14 - המודח השלישי |
| אליס אביחזר | מושיק רוט | מקום 15 - המודחת השנייה |
| בת חן דיין | יוסי שטרית | מקום 16 - המודחת הראשונה |
עונת הקונדיטוריה (2018) > טבלת המשימות הקבוצתיות

בטבלה מתוארות מספר הצלחות שהקבוצות קיבלו
| פרמטר | נבחרת שחורה | נבחרת אדומה | נבחרת אפורה | נבחרת קרם |
| --- | --- | --- | --- | --- |
| משימה/שופט | שף יוסי שטרית | שף אסף גרניט | שף ארז קומרובסקי | שף מושיק רוט |
| מנה מתוקה מבצק חלה | 4 | 1 | 5 | 3 |
| מנת לחם אבוד | 2 | 2 | 7 | 2 |
| קינוח שוקולד למסעדת מישלן | 6 | 1 | 1 | 5 |
| פתי בר | 1 | 7 | 1 | 4 |
| מנה מתוקה מירקות | 8 | 1 | 1 | 3 |
| מנה בלקנית | 1 | 4 | 3 | 5 |
| ארוחה מבצק שמרים | 1 | 5 | 1 | 6 |
| קינוח בהשראת יצירת אמנות | 2 | 3 | 7 | 1 |
| סך הכול | 26 | 24 | 26 | 30 |
עונת הקונדיטוריה (2018) > סיכום המשימות האישיות

| קרב | משימה | מתמודד מצטיין | מודח |
| --- | --- | --- | --- |
| 1 | מנת ההתחלה של המתמודד | ניר אדרעי | בת חן דיין |
| 2 | לחמנייה ממולאת | עומר שפיר | אליס אביחזר |
| 3 | חטיף שוקולד מקורי | עדן אמר | אביעד פורמן |
| 4 | קופסת עוגיות | אתי סוויסה | אייל מאיה |
| 5 | מנה מלוחה מפירות | יקי שגיא | עפאף אבראהים |
| 6 | עוגת גבינה בצנצנת | עמוס חיון | עדי סיברובר |
| 7 | מאפה בוקר מתוק | הילה בידרמן | בתיה שורק |
| 8 | קינוח בצבע לבן | עומר שפיר | הילה בידרמן |
העונה הרביעית (2019–2020)

העונה הרביעית עלתה לשידור ברשת 13 ב-30 באוקטובר 2019 והסתיימה ב-25 בפברואר 2020. השופטים הם גרניט, רוט, קומורובסקי ושטרית והמנחה מירי בוהדנה. בעונה זאת שלוש נבחרות בניגוד לעונת הקונדיטוריה אף על פי שישנם ארבעה שופטים, ולכן לשופט ארז ניתנה האפשרות ל-2 סכיני זהב. סכין זהב נותן לשופט ארז להציל מתמודד מהדחה, בעונה זו זכתה המתמודדת אבישג לוי מהנבחרת של אסף גרניט.
העונה הרביעית (2019–2020) > המתמודדים

| המתמודד/ת | שף אחראי | הדחה/מקום בגמר |
| --- | --- | --- |
| אבישג לוי | אסף גרניט | מנצחת משחקי השף - זוכת העונה הרביעית |
| אליעד דנון | אסף גרניט | פיינליסט |
| עדן דוד | יוסי שטרית | פיינליסטית |
| נאיפה מולא | מושיק רוט | מקום 4 - המודחת השבע עשרה |
| דניאל גולן | יוסי שטרית | מקום 5 - המודח השישה עשר |
| רנן בלומנרייך קומטה | אסף גרניט | מקום 6 - המודח החמישה עשר |
| זוהר גבאי | מושיק רוט | מקום 7 - המודחת הארבע עשרה |
| דניאל גולן | יוסי שטרית | המודח השלושה עשר - קיבל סכין זהב |
| דניאל שליט | יוסי שטרית | מקום 8 - המודח השנים עשר |
| דניאל קיציס | מושיק רוט | מקום 9 - המודחת האחת עשרה |
| עידן (פנדה) פיינבורג | אסף גרניט | מקום 10 - המודח העשירי |
| רן אמנה | אסף גרניט | מקום 11 - המודח התשיעי |
| ג'סמין אבו עיישה | מושיק רוט | מקום 12 - המודחת השמינית |
| קרן שחר | יוסי שטרית | מקום 13 - המודחת השביעית |
| הילה (שורטי) ניסימוב | אסף גרניט | מקום 14 - המודחת השישית |
| זוהר גבאי | מושיק רוט | המודחת החמישית - קיבלה סכין זהב |
| מאיר קלדרון | יוסי שטרית | מקום 15 - המודח הרביעי |
| נאור ויינרב | יוסי שטרית | מקום 16 - המודח השלישי |
| קאלו באבא | מושיק רוט | מקום 17 - המודח השני |
| דור דוראני | מושיק רוט | מקום 18 - המודח הראשון |
העונה הרביעית (2019–2020) > טבלת המשימות הקבוצתיות

בטבלה מתוארות מספר הצלחות שהקבוצות קיבלו
| פרמטר | נבחרת אדומה | נבחרת אפורה | נבחרת שחורה |
| --- | --- | --- | --- |
| משימה / שופט | שף יוסי שטרית | שף אסף גרניט | שף מושיק רוט |
| חידוש מנה מהתפריט הראשון של השף | 9 | 1 | 0 |
| שקשוקת גורמה | 2 | 6 | 2 |
| אוכל יווני | 0 | 9 | 1 |
| מנה בהשראת הספר אליס בארץ הפלאות | 3 | 4 | 3 |
| מנת תאנים שתבושל על ידי השפים | 7 | 2 | 2 |
| שתי מנות עוף - מנת עוף מעושנת ומנת עוף מבושלת | 5 | 11 | 4 |
| מנה ממרכיבי תקופת הצנע | 1 | 3 | 6 |
| דגים - סרוויס תוך כדי המשחק "דג מלוח" | 9 | 1 | 0 |
| סך הכול | 36 | 37 | 18 |